วันอาทิตย์ที่ 19 มีนาคม 2566
19/03/2566
นายกฯ ทักทายประชาชนชาวภูเก็ตก่อนรับฟังการนําเสนอวิสัยทัศน์ “อันดามันพร้อม” ขอช่วยกันดูแลบ้านเมือง ร่วมมือกันขับเคลื่อนพัฒนาต่อไป
นายกฯ ทักทายประชาชนชาวภูเก็ตก่อนรับฟังการนําเสนอวิสัยทัศน์ “อันดามันพร้อม” ขอช่วยกันดูแลบ้านเมือง ร่วมมือกันขับเคลื่อนพัฒนาต่อไป ชื่นชมนวัตกรรมการท่องเที่ยวชุมชน ช่วยพัฒนาประเทศอย่างยั่งยืน
นายอนุชาบูรพชัยศรีรองเลขาธิการนายกรัฐมนตรีฝ่ายการเมืองปฏิบัติหน้าที่โฆษกประจำสำนักนายกรัฐมนตรีเผยว่าวันนี้(19มีนาคม2566)เวลา14.30น.ณมหาวิทยาลัยราชภัฏภูเก็ตตำบลรัษฎาอำเภอเมืองภูเก็ตจังหวัดภูเก็ตก่อนการรับฟังการนําเสนอวิสัยทัศน์เรื่อง“อันดามันพร้อม” พลเอกประยุทธ์จันทร์โอชานายกรัฐมนตรีและรัฐมนตรีว่าการกระทรวงกลาโหมพบปะประชาชนที่มารอต้อนรับพร้อมกล่าวทักทายด้วยบรรยากาศที่เป็นกันเองว่าขอบคุณที่จำนายกฯได้ขอบคุณที่มารอต้อนรับในวันนี้เอาหัวใจเอาตัวมาให้พบเจอกันรู้สึกตื้นตันใจที่ทุกคนมารอรับขอให้ทุกคนมีสุขภาพแข็งแรงเป็นกำลังสำคัญในการพัฒนาประเทศให้เจริญก้าวหน้ามั่นคงแข็งแรงด้วยความรักความสามัคคีของทุกคนขอให้ชาวภูเก็ตทุกคนรักกันให้มากๆและสามัคคีกันไม่สร้างความเสียหายให้กับประเทศชาติช่วยกันดูแลบ้านเมืองทำให้บ้านเมืองมีความสงบเรียบร้อยและร่วมกันขับเคลื่อนพัฒนาต่อไปซึ่งรอยยิ้มของทุกคนในวันนี้ทำให้มีกำลังใจทำงานต่อทั้งนี้การมีอัธยาศัยไมตรีและรอยยิ้มรับแขกบ้านแขกเมืองของทุกคนจะช่วยให้ภูเก็ตเป็นเมืองท่องเที่ยวแห่งความสุขทุกคนผ่านเรื่องต่างๆมาด้วยกันพบเจออุปสรรคปัญหาและโอกาสที่ดีต่างๆร่วมกันมาและจะร่วมกันเดินหน้าต่อไปด้วยความจริงใจความซื่อสัตย์พร้อมกับนายกรัฐมนตรียืนยันว่ารัฐบาลจะทำหน้าที่ให้ดีที่สุดขอฝากหัวใจไว้กับทุกคนด้วยนอกจากนี้นายกรัฐมนตรียังได้กล่าวเป็นภาษาใต้ว่า“รักจังฮู้รักแรงแรง”สร้างรอยยิ้มและเสียงหัวเราะให้กับประชาชน
จากนั้นนายกรัฐมนตรีได้เยี่ยมชมนิทรรศการเช่นชมการสาธิตการทำขนมอาโป้งเป็นขนมพื้นเมืองของจังหวัดภูเก็ตที่พัฒนาจากศักยภาพที่ชุมชนมีสู่เสน่ห์ของดีของเด่นชุมชนชมโครงการขับเคลื่อนเศรษฐกิจและสังคมฐานรากหลังโควิดด้วยเศรษฐกิจBCG (U2T for BCG)นำเสนอเส้นทางท่องเที่ยวเกาะพระทองการศึกษาระบบนิเวศป่าชายเลนใช้ชีวิตแบบโฮมสเตย์ชุมชนเปิดประสบการณ์ใหม่ด้านการท่องเที่ยวที่เป็นส่วนหนึ่งของธรรมชาติให้เรียนรู้อยู่ร่วมกับชุมชนมีการทำกิจกรรมร่วมกับชาวบ้านในพื้นที่สร้างรายได้ให้กับคนในชุมชนอย่างยั่งยืนการเพาะเลี้ยงเนื้อเยื่อพันธุ์พืชหายากเพื่อจำหน่ายนักท่องเที่ยวช่วยลดปัญหาการทำลายธรรมชาติเช่นลูกศรเกาะพระทองกล้วยไม้พันธุ์ต่างๆพร้อมชมผลิตภัณฑ์มาร์เก็ตเพลสของดีของฝากอันดามันเช่นผลิตภัณฑ์จากใยสับปะรดผ้าทอผ้าบาติกที่มีการพัฒนาผลิตภัณฑ์Packageให้สวยงามและทันสมัยชมการจัด“อั้วจ๋าน”เป็นการจัดอาหารใส่ปิ่นโตที่บอกเล่าเรื่องราวเอกลักษณ์เฉพาะถิ่นซึ่งเป็นการจัดการทรัพยากรเกษตรเพื่อการท่องเที่ยวและยั่งยืนพัฒนาและต่อยอดธุรกิจเกษตรท่องเที่ยวด้วยเทคโนโลยีและนวัตกรรมเพิ่มมูลค่าให้กับทรัพยากรเกษตรโดยการท่องเที่ยวและเปลี่ยนแนวคิดเกษตรรูปแบบใหม่และโมเดลการแก้ปัญหาขาดแคนกำลังคนในอุตสาหกรรมการท่องเที่ยวของวิทยาลัยอาชีวศึกษาภูเก็ตโดยมีการMOUพลังอาชีวะสมรรถนะสูงร่วมกับสถานประกอบการในอุตสาหกรรมการท่องเที่ยวเพื่อแก้ปัญหาการขาดแคลนแรงงานและฝึกประสบการณ์ของนักเรียนนักศึกษาในสาขาที่เกี่ยวข้องให้มีสมรรถนะตรงสายอาชีพเพื่อตอบโจทย์การพัฒนาประเทศ
“นายกรัฐมนตรีชื่นชมผลการดำเนินงานและการขับเคลื่อนการท่องเที่ยวโดยคนในชุมชนทุกภาคส่วนทั้งภาครัฐเอกชนประชาชนได้ร่วมมือร่วมใจกันพัฒนาและต่อยอดเพื่อร่วมกันสร้างความประทับใจแก่นักท่องเที่ยวทั้งชาวไทยและต่างชาติด้วยความหลากหลายทางชีวภาพและวัฒนธรรมที่เป็นจุดแข็งของพื้นที่ซึ่งมีส่วนสำคัญช่วยเพิ่มขีดความสามารถในการแข่งขันกับนานาชาติยกระดับการท่องเที่ยวไทยให้มีมูลค่าสูงสร้างงานสร้างรายได้ให้ชุมชนและสร้างมูลค่าทางเศรษฐกิจให้เกิดผลอย่างเป็นรูปธรรม”นายอนุชากล่าว
—————